Diari Oficial de la Generalitat Valenciana


Sumari del DOGV 7437, del 07-01-2015 (2014/11699)

RESOLUCIÓ de 18 de novembre de 2014, del conseller de Presidència i Agricultura, Pesca i Alimentació, per la qual es delimiten els termes municipals i cultius afectats per danys del conill de camp (Oryctolagus cuniculus).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7437

Data del DOGV
:   07-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11402


Data del document
:   18-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de novembre de 2014, del conseller de Presidència i Agricultura, Pesca i Alimentació, per la qual es delimiten els termes municipals i cultius afectats per danys del conill de camp (Oryctolagus cuniculus). [2014/11354]  
Mitjançant una Resolució de 30 de setembre de 2008 i Resolució de 12 de juny de 2009, de la consellera d'Agricultura, Pesca i Alimentació, es van delimitar els termes municipals i els cultius afectats pels danys produïts en els cultius pel conill de camp (Oryctolagus cuniculus) (DOCV 5880, 28.10.2008) i (DOCV 6039, 19.06.2009).  
  
Una combinació de factors entre els quals destaquen canvis en el medi, l'increment del factor refugi per la construcció de noves infraestructures, major resistència de les poblacions a malalties víriques que van delmar la seua població durant dècades i el descens del nombre de caçadors, ha afavorit el creixement de les poblacions de conill de camp i de la seua productivitat fins a convertir-se en algunes àrees en un factor important de la rendibilitat de les explotacions agrícoles.  
  
Els perjuís d'estes poblacions en els cultius comprenen tant els danys directes provocats en els cultius com els treballs i costos addicionals que la seua prevenció i seguiment impliquen per a l'agricultor.   
  
En els últims mesos, s'han pogut identificar noves àrees i territoris de la Comunitat Valenciana on s'han detectat danys significatius en els cultius produïts pel conill de camp o en els que hi ha factors de risc perquè esta situació aparega. Cal considerar que la dinàmica de la població és canviant i que, per tant, sorgixen noves zones amb sobrepoblació i en desapareixen altres, per la qual cosa és necessària una actualització periòdica.  
Les conselleries de Medi Ambient, Aigua, Urbanisme i Habitatge i d'Agricultura, Pesca i Alimentació van subscriure un Acord el 29 de setembre de 2008, en què es va decidir l'adopció de determinades mesures en relació amb la sobrepoblació de conill de camp a la Comunitat Valenciana.  
L'acord esmentat preveu que ambdós conselleries adoptaran, en l'àmbit de les seues competències respectives, totes les mesures necessàries per a la gestió i control de les poblacions en aquelles zones detectades i delimitades prèviament per la Conselleria d'Agricultura, Pesca i Alimentació amb la col·laboració d'organitzacions i associacions del sector.  
A partir de la informació remesa per ajuntaments, mancomunitats, organitzacions professionals agràries, consells reguladors, asseguradores i altres administracions, la Conselleria de Presidència i Agricultura, Pesca, Alimentació i Aigua ha realitzat, al llarg dels últims mesos prospeccions per a identificar les àrees i territoris de la Comunitat Valenciana en què s'ha observat augment de la població de conills, dels danys associats en els cultius i de les zones en què confluïxen diversos factors de risc per a l'aparició de la problemàtica. A partir d'estos treballs, es considera oportú actualitzar els termes municipals i els cultius afectats per sobrepoblació de conills de camp.  
  
Dels estudis realitzats es delimiten dos tipus de zones: l'una, on els danys provocats per la sobrepoblació de conill són generalitzats en els termes municipals i es repetixen any rere any, per la qual cosa es poden considerar lligats a factors estructurals, i les altres zones, en les quals els danys són més puntuals en el terme municipal i lligats a factors que podríem definir com conjunturals. Els nivells de resposta no poden ser els mateixos i així la present resolució assenyala aquells termes municipals afectats per danys provocats per conills, encara que sobre estos, en funció del grau d'afectació o caràcter la Conselleria de Medi Ambient, Aigua, Urbanisme i Habitatge distingisca o aplique procediments ajustats i proporcionals.   
Considerant les competències atribuïdes a la Conselleria de Presidència i Agricultura, Pesca, Alimentació i Aigua en matèria de cultius i producció agrària, en especial les relatives a la sostenibilitat de les explotacions agràries, d'acord amb els articles 11 i concordants del Decret 89/2014, de 13 de juny, del Consell, pel qual s'aprova el Reglament Orgànic i Funcional de l'esmentada Conselleria, i tenint present així mateix l'acord de les conselleries de Medi Ambient, Aigua, Urbanisme i Habitatge i d'Agricultura, Pesca i Alimentació, de 29 de setembre de 2008, i consultades les organitzacions professionals agràries i la Conselleria de Medi Ambient, Aigua, Urbanisme i Habitatge, resolc:  
  
Primer  
Delimitar com a zones afectades amb caràcter generalitzat i lligat a factors estructurals i/o com a zones afectades amb caràcter focal i lligat a factors conjunturals per sobrepoblació de conills de camp els municipis previstos en l'annex.  
  
Segon  
Mantindre una base de dades de zones i cultius afectats, que serà actualitzada periòdicament amb les actuacions que es realitzen i la informació remesa per les conselleries competents, ajuntaments, mancomunitats, organitzacions professionals agràries, consells reguladors, entitats asseguradores, vedats de caça i altres administracions, i inspeccions que posteriorment s'obtinguen en estes o altres zones. Anualment es valorara la qualificació de les zones i s'actualitzarà.  
  
Tercer  
Els servicis veterinaris oficials de la conselleria competent en Agricultura, no autoritzaran, ni expediran documents de trasllat per a solta de conills amb destinació a repoblació de vedats de caça en les zones afectades en l'annex.  
  
Quart  
Es faculta el director general competent en matèria de plagues per a emetre els actes, resolucions i instruccions que siguen necessaris per al desplegament i aplicació de la present resolució i, en especial, la recopilació de la informació i actualització de les zones i cultius afectats.  
  
  
Contra la present resolució, que posa fi a la via administrativa, podrà interposar-se un recurs potestatiu de reposició, en el termini d'un mes, davant del mateix òrgan que va dictar l'acte, a comptar de l'endemà de la publicació de la present resolució en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de la present resolució en el Diari Oficial de la Comunitat Valenciana, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 18 de novembre de 2014.- El conseller de Presidència i d'Agricultura, Pesca, Alimentació i Aigua: José Císcar Casaban.  
  
  
  
ANNEX  
  
A la província d'Alacant (34)  
- Comarca del Baix Segura: Albatera, Jacarilla, Los Montesinos, Orihuela, Pilar de la Horadada, San Isidro, San Miguel de Salinas, Catral i Torrevieja.  
- Comarca del Comtat: Agres, Alcocer de Planes, Alfafara, Almudaina, Beniarrés, Benilloba, Benillup, Benimarfull, Gaianes, Muro de Alcoy i Planes.  
- Comarca de l'Alcoià: Banyeres de Mariola i Penàguila.  
- Comarca de l'Alt Vinalopó: Beneixama i Villena.  
- Comarca de l'Alacantí: Agost.  
- Comarca del Vinalopó Mitjà: Monforte del Cid i Novelda.  
- Comarca del Baix Vinalopó: Crevillent.  
- Comarca de la Marina Alta: Gata de Gorgos, Teulada, Xàbia, el Poble Nou de Benitatxell, Benissa i Dénia.  
  
A la província de Castelló (10)  
- Comarca del Baix Maestrat: Benicarló i Vinaròs.  
- Comarca de la Plana Baixa: la Llosa, la Vall d'Uixó i Almenara.  
- Comarca de la Plana Alta: Benlloch, la Torre d'en Doménec, Torreblanca, Vall d'Alba i Vilanova d'Alcolea.  
  
A la província de València (71)  
- Comarca del Camp de Morvedre: Alfara de la Baronia, Algimia d'Alfara, Benavites, Faura, Quart de les Valls, Quartell i Sagunt.  
- Comarca del Camp de Túria: Bétera, Benaguasil i la Pobla de Vallbona.  
- Comarca de la Canal de Navarrés: Anna.  
- Comarca de l'Horta Nord: Puçol.  
- Comarca de la Costera: l'Alcúdia de Crespins, Estubeny, la Font de la Figuera, la Granja de la Costera, Llanera de Ranes, la Llosa de Ranes, Montesa, Roglà i Corberà, Vallada i Cerdà.  
- Comarca de la Foia de Buñol: Alborache, Buñol, Cheste i Godelleta.  
- Comarca de la Plana d'Utiel-Requena: Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
- Comarca de la Ribera Alta: Montroi, Real de Montroi, Sellent, Turís, Villanueva de Castellón i Benifaió.  
- Comarca de la Vall d'Albaida: Agullent, Aielo de Malferit, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigánim, Benissoda, Benisuera, Bufali, Carrícola, Castello de Rugat, Fontanars dels Alforins, Guadasequies, Llutxent, Montaverner, Montitxelvo, l'Olleria, Ontinyent, Otos, el Palomar, la Pobla del Duc, Quatretonda, Ráfol de Salem, Rugat, Salem, Sempere i Terrateig.